Adirondack Mountains
Store norske leksikon,Geografi,Verdens geografi,Nord- og Mellom-Amerika,USAs geografi,Natur og landemerker i USA
Adirondack Mountains er et fjellområde helt nord i delstaten New York i den nordøstlige delen av USA. Fjellområdet ligger mellom Lake Ontario og Lake Champlain, og det høyeste punktet, Mount Marcy, er 1628 meter høyt.
Området er populært blant turister både sommer og vinter. Det mest kjente turiststedet er Lake Placid. Landskapet er preget av store skoger med mange vakre innsjøer. Dessverre er mange av sjøene ødelagt av sur nedbør. Tidligere var tømmerhogst og gruvedrift etter jern og grafitt viktige næringer, men i dag er denne virksomheten strengt regulert. Området er en utløper av det nordamerikanske grunnfjellsområdet, og regnes vanligvis og feilaktig som en del av Appalachene. Les mer i Store norske leksikon New York USAs geografi